Diari Oficial de la Generalitat Valenciana


Sumari del DOGV 4758, del 21-05-2004 (2004/5088)

ORDE de 4 de maig de 2004 de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2004 determinades subvencions gestionades per la Direcció General d'Investigació i Innovació Agrària i Ramaderia, amb bases reguladores en vigor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5088


Data del document
:   04-05-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * tractament fitosanitari
    * destrucció de cultius
    * agrupació de productors agraris
    * arboricultura
    * suport econòmic
    * malaltia vegetal
    * ajuda a l'agricultura
    * fruticultura

ORDE de 4 de maig de 2004, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2004 determinades subvencions gestionades per la Direcció General d'Investigació i Innovació Agrària i Ramaderia, amb bases reguladores en vigor. [2004/X5088]
  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Estos extrems depenen de la llei anual de pressupostos, en estos moments la Llei 17/2003, de 30 de desembre, de Pressupostos de la Generalitat Valenciana per a l'exercici 2004
  
Per això, vista la proposta del director general d'Investigació i Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article únic
  
Les subvencions regulades en les disposicions indicades en este article i gestionades per la Direcció General d'Innovació Agrària i Ramaderia, es concediran en l'exercici 2004, a càrrec de les línies de subvenció i pels imports globals màxims que s'hi assenyalen, d'acord a la Llei 17/2003 de 30 de desembre, de Pressupostos de la Generalitat Valenciana per a l'exercici 2004 programa 542.20 Investigació i Tecnologia Agrària.
  
A) Orde de 17 de novembre de 1989, del Ministeri d'Agricultura, Pesca i Alimentació, gestionada per esta Conselleria, per la qual s'establix el programa de promoció de lluita integrada contra plagues de diferents cultius a través de les agrupacions per a tractaments integrats en agricultura (ATRIA), (BOE núm. 280 de 22.11.89), desenrotllada per la Resolució de 31 de maig de 1991, de la Direcció General de Producció i Indústries Agràries (DOGV núm. 1591 de 22.07.91).
  
Línia T1704/000/04
  
Import global màxim 524.000,00 €.
  
Finançament: 100% Ministeri d'Agricultura, Pesca i Alimentació.
  
B) Orde de 5 de juny de 2000, de la Conselleria d'Agricultura, Pesca i Alimentació, sobre mesures fitosanitàries per a plantacions de fruiters afectats pel virus de la Sharka i concessió d'ajudes per a arrancada d'arbres malalts (DOGV núm. 3.776 de 21.06.00), complementada per l'Orde de 25 de setembre de 2000 de la Conselleria d'Agricultura, Pesca i Alimentació (DOGV núm. 3.864, de 25.10.2000).
  
Línia T1938/000/04
  
Import global màxim 660.000,00 €.
  
Finançament: 60% CEE (FEOGA Orientació) i 40% Conselleria d'Agricultura, Pesca i Alimentació.
  
C) Orde de 26 de maig de 2003 de la Conselleria d'Agricultura, Pesca i Alimentació, per la qual es declara l'existència oficial de la plaga Paysandisia Archon (Busmeister, 1880) a la Comunitat Valenciana, es declara d'utilitat pública la seua lluita i s'establixen les mesures obligatòries mínimes per a la seua eradicació i control.
  
Línia T2349/000/04
  
Import global màxim 175.000 €.
  
Finançament: 50% Ministeri d'Agricultura, Pesca i Alimentació i 50% Conselleria d'Agricultura, Pesca i Alimentació.
  
DISPOSICIÓ TRANSITÒRIA
  
Per Orde de la Conselleria d'Agricultura, Pesca i Alimentació de 14 d'abril de 2003 es va suprimir la regulació de les Agrupacions de Defensa Vegetal (ADV), així com el règim d'ajudes que s'hi destinava, i es va establir un règim transitori en tractar-se d'ajudes de caràcter plurianual durant un període màxim de 5 anys, aquelles agrupacions de Defensa Vegetal que tinguen resolució en vigor o les que no han completat el este període, continuaran rebent les ajudes anuals que els corresponguen fins a la finalització del període establit pel qual li serà aplicables el que disposa l'Orde 23 de maig de 1990 de la Conselleria d'Agricultura, Pesca i Alimentació, que establix una línia d'ajudes per a les agrupacions de defensa vegetal (ADV), (DOGV núm. 1.327, de 18.06.90) desenrotllada per la Resolució de 31 de maig de 1991, de la Direcció General de Producció i Indústries Agràries (DOGV núm. 1.591, de 22.07.99).
  
Línia T3068/000/04
  
Import global màxim 95.200 €.
  
Finançament: 60% CEE (FEOGA-Orientació) i 40% Conselleria d'Agricultura, Pesca i Alimentació.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València 4 de maig de 2004
  
La consellera d'Agricultura, Pesca i Alimentació,